CELEX: 21996A0321(02)
Language: mt
Date: 1995-12-22 00:00:00
Title: Minuta miftehma Nru 5

Avviż Legali Importanti

|

21996A0321(02)

Official Journal L 073 , 21/03/1996 P. 0022 - 0024

		Minuta miftehma Nru 5Fil-kuntest tal-Ftehim bejn il-Komunità Ekonomika Ewropea u r-Repubblika Soċjalista tal-Vjetnam dwar kummerċ fi prodotti tat-tessuti inizjalat fi Brussel fil-15 ta' Diċembru 1992, il-Partijiet ftehmu li"L-esportazzjonijiet mill-Vjetnam ta' drapp minsuġ bl-idejn jew newlijiet li jitħaddmu bis-saqajn ta' l-industrija ta' l-artiġjanat, ħwejjeġ jew oġġetti oħra meħjuta minn dak id-drapp u ta' prodotti oħra tradizzjonali folklore ta' artiġjanat ma għandhomx ikunu suġġetti għal-limiti kwantitattivi, kemm-il darba dawn il-prodotti li joriġinaw fil-Vjetnam ikunu jikkonformaw mal-kondizzjonijiet preskritti fil-Protokoll D li jinsab mal-Minuta Miftiehma presenti."Għall-Gvern tar-RepubblikaSoċjalista tal-VjetnamGħall-Kunsilltal-Komunità Ekonomika Ewropea--------------------------------------------------PROTOKOLL Danness mal-Minuta Miftiehma Nru 5Industrija ta' l-artiġjanat u prodotti tal-folklore li joriġinaw fil-Vjetnam1. L-eżenzjoni li tipprovdi għaliha il-Minuta Miftiehma Nru 5 fir-rigward ta' prodotti ta'l-industrija ta' l-artiġjanat għandha tgħodd biss għat-tipi ta' prodotti li ġejjin:(a) drappijiet minsuġa fuq newlijiet imħaddma unikament bl-idejn jew bis-saqajn, li jkunu drappijiet tat-tip tradizzjonalment magħmula fl-industrija ta' l-artiġjanat tal-Vjetnam;(b) ħwejjeġ jew oġġetti oħra tat-tessuti tat-tip tradizzjonalment magħmula fl-industrija ta' l-artiġjanat tal-Vjetnam miksuba bl-idejn mid-drappijiet imsemmija hawn fuq u meħjuta esklussivament bl-idejn mingħajr l-għajnuna ta' xi makna;(ċ) prodotti tradizzjonali tal-folklore tal-Vjetnam magħmula bl-idejn, f'lista li għandha tiġi miftiehma bejn il-Komunità u l-Vjetnam.L-eżenzjoni għandha tingħata biss fir-rigward ta' prodotti koperti b'ċertifkat li jikonforma mal-kampjun mehmuż ma' dan il-Protokoll u maħruġ mill-awtoritajiet kompetenti fil-Vjetnam. Dawn iċ-ċertifikati għandhom jindikaw raġunijiet li jiġġustifikaw il-ħruġ tagħhom; l-awtoritajiet kompetenti tal-Komunità jaċċettawhom biss wara li jkunu vverifikaw li l-prodotti konċernati jkunu jaderixxu mal-kondizzjonijiet stabbiliti f'dan il-Protokoll. Iċ-ċertifikati li jokkonċernaw il-prodotti maħsuba fl-inċiż (ċ) għandhom iġorru timbru "FOLKLORE" immarkat b'mod ċar. Fil-każ ta' differenza ta' opinjoni bejn il-Partijiet dwar in-natura ta' dawn il-prodotti, għandhom jinżammu konsultazzjonijiet fi żmien xahar sabiex jiġu riżolti dawn id-differenzi.Jekk l-importazzjonijiet ta' xi prodott kopert b'dan il-Protokoll jilħqu proporzjonijiet li x'aktarx joħolqu problemi ġewwa l-Komunità, għandhom jinbdew kemm jista' jkun malajr konsultazzjonijiet mal-Vjetnam, bil-ħsieb li tiġi riżolta s-sitwazzjoni bl-adozzjoni, fejn meħtieġ, ta' limitu kwantitattiv, skond il-proċedura preskritta fl-Artikolu 17 ta' dan il-Ftehim.2. Id-disposizzjonijiet tat-Titoli IV u V tal-Protokoll A għandhom jgħoddu mutatis mutandis għall-prodotti koperti bil-paragrafu 1 ta' dan il-Protokoll.--------------------------------------------------